6.9.2022
SL
Uradni list Evropske unije
C 342/21 torek 15. februarja 2022
33. poziva države članice, naj nadaljujejo reforme davčnih organov, pospešijo digitalizacijo in začnejo izvajati strateške pristope za podporo malim in srednjim podjetjem pri spoštovanju davčnih predpisov ter ugotovijo priložnosti za zmanjšanje bremen; poziva države članice, naj izvajajo trdne in zanesljive reforme kompleksnosti davčnih sistemov, da bi zmanjšale birokracijo, upravno breme in stroške izpolnjevanja obveznosti; želi spomniti, da imata evropsko sodelovanje na tem področju in izmenjava primerov dobre prakse med davčnimi organi visoko dodano vrednost; 34. poziva države članice, naj bolje uporabijo evropski program Fiscalis, da bi izboljšale sodelovanje med davčnimi organi pri njihovih prizadevanjih za reforme; poziva Komisijo, naj v zvezi s tem vzpostavi program izmenjave Erasmus za davčne uradnike, da bi spodbudile uveljavitev primerov dobre prakse; 35. poziva Komisijo, naj spremlja in nadzoruje nove nacionalne davčne reforme ali ukrepe, uvedene kot posledica pandemije covida-19 za ohranitev gospodarstva, zlasti ukrepe, ki niso začasni; poziva države članice, naj izvajajo trajne reforme davčnih sistemov in naj izkoristijo priložnosti, ki jih ponujajo evropski instrumenti, namenjeni podpori gospodarskemu okrevanju; poudarja, da morajo te reforme spoštovati evropski fiskalni okvir; želi spomniti, da bi bilo treba pri izvajanju teh reform v celoti spoštovati nacionalne pristojnosti za davčne zadeve, vendar poudarja, da bi tesno usklajevanje med državami članicami pomenilo znatno dodano vrednost; 36. podpira visoke standarde spoštovanja pravic davčnih zavezancev, zlasti glede zasebnosti in varstva podatkov, ter še posebej za posameznike, pri vseh političnih in zakonodajnih postopkih v zvezi z obdavčevanjem; 37. ugotavlja, da se pri večini nacionalnih postopkov naročanja v državah članicah uporablja najnižja cena kot edino merilo za podelitev javnih naročil; želi spomniti, da je Svet pozval Komisijo, naj premisli, kako obravnavati izkrivljajoče učinke zaradi udeležbe kandidatov z dejavnostmi v jurisdikcijah, ki so uvrščene na seznam EU nekooperativnih jurisdikcij za davčne namene; poziva Komisijo, naj v zvezi s tem ponovno preuči svojo strategijo javnih naročil; Pregled obdavčitve EU 38. je seznanjen s trenutnim delom Komisije v zvezi s pregledom davkov v EU; priporoča uporabo gospodarskih kazalnikov, ki omogočajo prepoznavanje izkrivljanj enotnega trga, kot so stopnje neposrednih tujih naložb, licenčnine in izplačila obresti; poudarja, da mora ta pregled prispevati k boju proti škodljivi davčni konkurenci; poziva Komisijo, naj ustrezno upošteva znatne izgube javnih prihodkov zaradi nacionalnih davčnih politik, ki olajšujejo izogibanje davkom; se zaveda, da mora biti ta pregled davkov oblikovan kot instrument, ki bo državam članicam pomagal pri izvajanju trdnih in zanesljivih reform na davčnem področju; svari pred uporabo tega pregleda za sramotenje posameznih držav članic, vendar meni, da lahko spodbudi razpravo o potrebnih reformah; spodbuja močno sodelovanje s trenutnimi evropskimi platformami pri oblikovanju tega pregleda; se zaveda, da bi lahko bil ta novi instrument uporaben za postopek evropskega semestra in zlasti za priporočila za posamezne države; o o 39.
o
naroči svoji predsednici, naj to resolucijo posreduje Svetu in Komisiji ter vladam in parlamentom držav članic.